stanford-oval/wikipedia huggingface dataset:
Luettelo televisiosarjan Posse jaksoista
Kahdeksas tuotantokausi

Posse palasi kahdeksannella kaudella syyskuussa 2020. Aku Hirviniemi teki paluun ohjelmaan.
Kahdeksas tuotantokausi > Vieraat ja katsojaluvut

| Jakso | Esitys | Vieraat | Katsojaluvut |
| --- | --- | --- | --- |
| 1. | 4. syyskuuta 2020 | Erika Vikman Ville Eerikkilä Mikko Leppilampi & Helena Ahti-Hallberg Miro Heiskanen PT Vatanen Eero Herranen Miitta Sorvali William | 435 000  |
| 2. | 11. syyskuuta 2020 | Maisa Torppa Ina Mikkola & Marja Kihlström Arttu Wiskari Christoffer Strandberg Annimari Korte Hannes Hyvönen Antti Tuisku Jare Brand & Niklas Hagman | 380 000  |
| 3. | 18. syyskuuta 2020 | Ismo Leikola Tomi Björck, Kape Aihinen & Sikke Sumari Krista Kosonen Behm Janne Ahonen Iina Kuustonen & Joonas Nordman Shirly Karvinen Jussi Vatanen & Anu Sinisalo Cledos | 448 000  |
| 4. | 25. syyskuuta 2020 | Martina Aitolehti Paula Noronen Miika Nousiainen Laura Lepistö Eini Joalin Loukamaa Robin Packalen Tero Pitkämäki Evelina | 424 000  |
| 5. | 2. lokakuuta 2020 | Wallu Valpio Hjallis Harkimo & Jethro Rostedt Marcus & Martinus Tinze Eva Wahlström Ari Vallin, Siim Liivik & Josh Hurst Jukka Rasila Alma Pöysti Riku Rantala Pongfinity Jaakko Loikkanen, Ripsa Koskinen-Papunen, Mika Saukkonen & Mika Tommola Gasellit | 431 000  |
| 6. | 9. lokakuuta 2020 | Jari-Matti Latvala Kari Kanala Silmu Ståhlberg & Lumi Kallio Jaakko Parkkali Sara Sieppi Juha Tapio & Janina Fry Jarkko Nieminen Jukka Hilden & Jarno Laasala Robin Packalen | 375 000  |
| 7. | 16. lokakuuta 2020 | Susanna Laine Jussi 69 Teflon Brothers Kirsi Alm-Siira Edis Tatli Michael Monroe, Rane Raitsikka & Sam Yaffa Samu Haber Janne Kataja Kaija Koo Joonas Nordman & Mikko Penttilä Reckless Love | 370 000  |
| 8. | 23. lokakuuta 2020 | Li Andersson Riku Rantala & Tuomas Milonoff Jarkko Tamminen Krista Pärmäkoski Elina Gustafsson Tuomas Kyrö Tomi Björck Sofia Belórf Anne Kukkohovi Kalevauva.fi & Paleface Anssi Kela | 461 000  |
Kahdeksas tuotantokausi > Totuus ja tehtävä

Kauden joka jaksossa juontajat valitsevat sokkona, pullonpyörityksessä itselleen totuuden ja tehtävän. Tehtävä pitää suorittaa seuraavassa lähetyksessä.
| Jakso | Henkilö | Tehtävä | Tulos |
| --- | --- | --- | --- |
| 1 (2) | Jaakko Saariluoma | Tee taikatemppu | Onnistunut |
| 2 (3) | Jaakko Saariluoma | Esitä laulu | Onnistunut |
| 3 (4) | HP | Esitä tanssi | Onnistunut |
| 4 (5) | Aku Hirviniemi | Päädy uutisiin | Onnistunut |
| 5 (6) | Viivi Pumpanen | Tee stuntti | Onnistunut |
| 6 (7) | HP | Tee TV-historiaa | Onnistunut |
| 7 (8) | Kalle Lamberg | Tee ennätys | Onnistunut |
| 8 | Jarppi | Lopeta kausi haluamallasi tavalla | Onnistunut |
Yhdeksäs tuotantokausi

Yhdeksännen kauden esittäminen alkoi syyskuussa 2021.
Yhdeksäs tuotantokausi > Vieraat ja katsojaluvut

| Jakso | Esitys | Vieraat | Katsojaluvut |
| --- | --- | --- | --- |
| 1. | 3. syyskuuta 2021 | Miro Heiskanen Elina Gustafsson & Ansku Bergström Kirsi Alm-Siira (Ykkösellä sisään) Niko Saarinen Sami Yaffa | 468 000  |
| 2. | 10. syyskuuta 2021 | Blind Channel Bull Mentula Kristiina Komulainen Joalin Loukamaa (Ykkösellä sisään) Köpi Kallio & Pete Parkkonen (Tuplasätkyukko) PastoriPike | 413 000  |
| 3. | 17. syyskuuta 2021 | Mira Potkonen Samu Haber Henri Alén & Tommi Tuominen The Rasmus (Ykkösellä sisään) Sara Sieppi (Sätkyakka) Erika Vikman | 463 000  |
| 4. | 24. syyskuuta 2021 | Sara Kuivisto Andy McCoy & Sofia Zida NikoLa Robin Packalen (Ykkösellä sisään) Sami Minkkinen Ellinoora | 427 000  |
| 5. | 1. lokakuuta 2021 | Essi Unkuri Elastinen, Timo Pieni Huijaus & Jaakko Manninen Roni Bäck & Airi Mikkelä Sami Hedberg (Ykkösellä sisään) Jonne Aaron | 352 000  |
| 6. | 8. lokakuuta 2021 | Ed Sheeran Siim Liivik Petteri Summanen Minka Kuustonen (Ykkösellä sisään) Anu Sinisalo (Sätkyakka) Vesala | 410 000  |
| 7. | 15. lokakuuta 2021 | Alan Walker  Jenni Pääskysaari Kiti Kokkonen & Marko Keränen Samu Haber (Ykkösellä sisään) Jari Sarasvuo Robin Packalen | 370 000  |
| 8. | 22. lokakuuta 2021 |  | 312 000  |
| 9. | 29. lokakuuta 2021 |  | 343 000  |
| 10. | 5. marraskuuta 2021 |  | 369 000  |
Yhdeksäs tuotantokausi > Totuus ja tehtävä 2.0

Tällä kaudella totuuden ja tehtävän uudessa versiossa tehtävän saanut posselainen saa päättää, suorittaako hän tuttuun tapaan kortissa olevan tehtävän, johon voi viikon aikana vaikuttaa, vai kopista löytyvän mysteerihenkilön antaman tehtävän, joka suoritetaan samanaikaisesti livenä.
| Jakso | Henkilö | Tehtävä | Tulos |
| --- | --- | --- | --- |
| 1 | Veronica Verho | Koppi – Ota Käärmeselfie | Onnistunut |
| 2 | Jarppi | Koppi – Tanssi Cheerleadereiden kanssa | Onnistunut |
| 3 (4) | Aku Hirviniemi | Yritä voittaa mestari lajissaan | Tasapeli 1 |
| 4 | HP | Koppi – Vaivu hypnoosiin Posselaisten kanssa | Onnistunut |
| 5 (6) | Jaakko Saariluoma | Ohjaa musikaali, jossa esiinnyt itse | Onnistunut |
| 6 (7) | Kalle Lamberg | Tee sketsihahmo | Onnistunut |
| 7 | Veronica Verho | Koppi – Voita Ferrari | Epäonnistunut |
| 8 | Viivi Pumpanen | Koppi – Suorita temppuja tulella | Onnistunut |
| 9 (10) | Jarppi | Yllätä posselaiset | Onnistunut |
1 Posselaiset äänestivät suorituksen.
Kymmenes tuotantokausi

Possen kymmenes tuotantokausi alkoi syyskuussa 2022. Kauden päätteeksi esitettiin WWF:n hyväntekeväisyysjakso.
Kymmenes tuotantokausi > Vieraat ja katsojaluvut

| Jakso | Esitys | Vieraat | Katsojaluvut |
| --- | --- | --- | --- |
| 1. | 9. syyskuuta 2022 | Olavi Uusivirta Hjallis Harkimo, Santeri Kinnunen, Esa-Matti Long, Jaana Saarinen, Jukka Rasila, Vesa Vierikko, Krisse Salminen ja Niina Lahtinen Kristiina Mäkelä Mikko Kosonen, Juha Torvinen ja Lenni-Kalle Taipale Tuomas Kyrö Mikko Vaismaa Jarno Laasala | 397 000  |
| 2. | 16. syyskuuta 2022 | Michael Monroe Sami Yaffa Toni Wirtanen Pilvi Hämäläinen & Sointu Borg Aatu Raitala Pete Parkkonen | 326 000  |
| 3. | 23. syyskuuta 2022 | The Rasmus Petteri Koponen & Shawn Huff Mia Ehrnrooth Signmark Fathi Ahmed | 288 000  |
| 4. | 30. syyskuuta 2022 | Danny Jarkko Tamminen Krista Pärmäkoski Samu Haber Illusia Sarvas | 375 000  |
| 5. | 7. lokakuuta 2022 | JVG Armi Toivanen Emma Kimiläinen Roni Bäck Ali Jahangiri | 364 000  |
| 6. | 14. lokakuuta 2022 | Mestarit – Kaija Koo, Vesala, Ellinoora & Jenni Vartiainen Tero Tiittanen, Reino Nordin, Esko Eerikäinen, Kari Hietalahti ja Olli Halonen Bess Matti Paalanen | 311 000  |
| 7. | 21. lokakuuta 2022 Possen 100. lähetys | Jukka Hildén, Jarno Laasala, Jenni Väänänen, Eric ”Lakko” Savolainen & Juuso ”Herbalisti” Karikuusi (Possen entiset juontajat) Gasellit & Portion Boys Markus Selin Fathi Ahmed, Mikko Kosonen ja Jone Nikula Ursula Herlin | 331 000  |
| 8. | 28. lokakuuta 2022 | Jorma Uotinen Alma Heikki Vilja Robin Packalen Peetu Piiroinen & Heikki Sorsa | 337 000  |
| 9. | 4. marraskuuta 2022 | Robert Helenius Erin Linda Wiklund Gettomasa Auri Kananen Ray Zambino | 276 000  |
| 10. | 11. marraskuuta 2022 | Arman Alizad Elastinen, Sexmane, Nebi Elias Kaskinen & Anna Puu Blind Channel Harri Syrjänen Niko Kivelä Roope Salminen | alle 294 000'  |
Kymmenes tuotantokausi > Posse × WWF

| Esitys | Vieraat | Katsojaluvut |
| --- | --- | --- |
| 18. marraskuuta 2022 | Eero Ritala & Elina Gustafsson Tuure Boelius & Niklas Hagman Kimmo Ohtonen Vesta | alle 297 000'  |
Luettelo Lopen julkisista taideteoksista ja muistomerkeistä

Luettelo Lopen julkisista taideteoksista ja muistomerkeistä sisältää Lopen kunnassa olevat pysyvät patsaat, muistomerkit ja muistolaatat.
Shulgin Rating Scale

Shulgin Rating Scale tai kvantitatiivinen potenssiasteikko on mittausasteikko, jonka Alexander Shulgin keksi ja jota hän käytti muun muassa kirjassaan PiHKAL ja TiHKAL. Mittausasteikko on yksinkertainen asteikko, jonka avulla pyritään raportoimaan psykoaktiivisten yhdisteiden subjektiivisiáä efektejä. Shulgin kuvaa tätä mittausasteikkoa vuoden 1986 tieteellisessä artikkelissaan A protocol for the evaluation of new psychoactive drugs in man.
Asteikon tasot

Asteikolla on kuusi eri tasoa, jotka ovat seuraavat:
Miinus (-)
Efektejä ei haivaittu.
Plus/miinus (±)
Tämä tarkoittaa jonkin psykoaktiivisen aineen kynnysefekti. Mikäli korkeampi annos tuottaa suurempia efektejä, tulos oli positiivinen eli ns. "true positive". Mikäli korkeampi annos ei tuota efektejä, niin kyseessä oli negatiivinen tulos eli ns. "false positive".
Plus yksi (+)
Yhdisteellä on efektejä. Efektien kronologia voidaan määrittää jonkinasteisella tarkkuudella, mutta yhdisteen efektien luonnetta ei voi vielä määrittää.
Plus kaksi (++)
Sekä yhdisteen kronologia että efektien luonne ovat ilmeisiä. Efektit eivät kuitenkaan ole vielä hyvin vahvoja, joten ne voi jättää huomioitamatta halutessaan.
Plus kolme (+++)
Yhdisteen kronologia ja luonne ovat selviä. Koehenkilö ei voi vapaaehtoisesti jättää yhdisteen efektejä  huomioitamatta. Koehenkilö on siis pakosta täysin osallistunut yhdisteen efekteihin.
Plus neljä (++++)
Harvinainen ja arvokas transsendentti tila, jota on kutsuttu "huippukokemukseksi", "uskonnolliseksi kokemukseksi", "jumalalliseksi transformaatioksi", "Samadhin tilaksi" ja monilla muilla nimillä kulttuurista riippuen. Kyseessä oleva tila ei liity yhdisteen intensiteetin luokittelemiseen +-, ++- tai +++-luokkiin. Kyseessä oleva tila on autuuden tila, mystinen osallistuminen, yhteys sekä sisäisiin että ulkoisiin universumeihin, joka on syntynyt psykedeelisen huumeen nauttimisen jälkeen, mutta joka ei välttämättä toistu, vaikka sama huume nautitaisiin uudelleen. Jos joskus löydettäisiin huume (tai tekniikka tai prosessi), joka jatkuvasti tuottaisi +4-kokemuksen kaikille ihmisille, on mahdollista, että se merkitsisi ihmiskunnan kokeilun viimeistä kehitysvaihetta ja kenties sen loppua.
Käyttö

Shulgin Rating Scale -mittausasteikon käyttöön sisältyy tyypillisesti kolme eri vaihetta: (1) kemikaalin tunnistaminen, (2) annostus ja (3) kuvauksellinen kertomus, johon sisältyvät itse arviot, joita käytetään kuvaamaan eri hetkiä ajan mittaan. Itse yhdiste on selkeästi tunnistettava, mieluiten kemiallisella nimikkeellä, ei suosituilla tai "katukemikaali" nimillä. Annostus on tiedettävä ja viestittävä, sillä aineet voivat aiheuttaa valtavia eroja arvioinneissa eri annoksilla. Arviointi itsessään antaa vertailukelpoisen arvon, joka liittyy kokemusperäiseen voimakkuuteen, mukaan lukien auditiiviset, visuaaliset, emotionaaliset, henkiset, fyysiset ja muut aistilliset vaikutukset. Kertomus voi sisältää erilaisia Shulgin-arviointeja, mainiten ajan, joka kuluu erilaisten tasojen saavuttamiseen.
Pärämäts

| Pärämäts Пәрәмәч Pärämäç / Peremeç |
| --- | --- |
 Pärämäts-piiras Siilinkarin kahvilassa vuonna 2021.
Alkuperä
Muita nimiä:  tataariksi пәрәмәч, pärämäç / peremeç
Alkuperämaa:  Venäjä
Tiedot
Ruokalaji:  Piirakka
Pääainesosat:  naudan jauheliha
Muita tietoja:  tataarien ja baškiirien perinneruoka
Pärämäts, pärämätsi tai peremec (tat. пәрәмәч, pärämäç, baš. бәрәмес, bärämes, ven. беляш, beljaš) on öljyssä paistettava pyöreä piiras, jonka täytteenä on voimakkaasti maustettu naudan jauheliha. Tyypillisesti reunat käännetään rypyttäen täytteen päälle niin, että piirakka jää keskeltä avoimeksi. Pärämäts on perinneruoka Venäjällä asuvien turkkilaisten tataarien ja baškiirien kulttuureissa. Suomessa pärämäts tuli alun perin myyntiin Tampereella 1960-luvulla silloisen Linkosuon Siilinkarin grillissä, käyttäen paikallisen tataariyhteisön suvun reseptiä.
Pärämäts Suomessa

Suomeen pärämäts-piiras kulkeutui maahan muuttaneiden tataarien mukana. Pärämätsit tulivat aluksi myyntiin 1960-luvulla Tampereen Linkosuon omistamassa Hämeenkadulla sijaitsevassa Siilinkarin kahvilassa (silloinen grilli). Käytetty resepti oli leipomolla työskennelleen suomentataarin, kondiittorimestari-jääkiekkolija Mönäyvär Saadetdinin suvulta lähtöisin. Juhani Linkosuo kiinnostui hänen seurassaan piiraan tuotteistamisesta. Hän oli alun perin tutustunut piiraaseen jääkiekkoilija Lotfi Nasibin kautta, jonka äiti teki lapsilleen piiraita välipalaksi koulun jälkeen. Linkosuon pärämätsin kehittelyssä auttoi puolestaan Mönäyvärin äiti, Hadshar.
Pitkän tauon jälkeen, vuonna 2021, Hämeenkadun Siilinkari alkoi uudestaan tekemään itse pärämätsejä alkuperäisen reseptin pohjalta. Pärämätsistä ovat sittemmin monet muutkin kehitelleet oman versionsa.
Päivittäistavarakaupoissa pärämätsiä on myynyt Amissa Oy (ent. Amissa Food), jonka leipomotoiminta asetettiin vuonna 2023 toimenpidekieltoon siinä havaittujen puutteiden ja laiminlyöntien vuoksi. Kotileipomo Amissan (eri yritys) perustivat alun perin Saadetdinin veljekset Mönäyvär, Ali ja Ilgis vuonna 1978.
Pärämätsin maustevaihtoehtoja on yleensä kaksi: "kuivat" tai "märät", joista kuivat tarkoittaa kuivaa mausteseosta, märät ketsuppia ja sinappia. Suomentataarilainen perinneruokakirja suosittelee piirasta tarjoiltavan esimerkiksi jogurtin, smetanan, kermaviilin, sinapin, maustekurkun tai tuoresalaatin kanssa. Myös puolukkasurvos on joidenkin mieleen. Venäjän puolella pärämätsiä tarjotaan usein lihaliemen, jogurtin tai ayran-juoman kera.
Pärämätsiä on Suomessa kutsuttu myös turkkilaiseksi piiraaksi. Turkinsukuiset tataarit tunnettiin Suomessa 1900-luvun ajan yleisesti ”turkkilaisina” ja he saivat myös vaikutteita turkin kielestä, mikä näkyi etenkin heidän kielensä kirjoitusmuodossa (tr. peremeç).
Aiheesta muualla

Pekka Vuosara: Kantapöydässä.  Linkosuo, 2004.  ISBN 9789529178698
Pärämäts-resepti Martat
Suomen tataarien ruokaperinteestä
Tataarilainen pärämäts-resepti
Ben O’Connor (pyöräilijä)

| Ben O'Connor |
| --- | --- |
 Ben O'Connor MM-hopeamitalistina 2024.
Henkilötiedot
Syntynyt: 25. marraskuuta 1995 (ikä 29)
Kansalaisuus:   Australia
Pyöräilijä
Pituus:  188 cm
Paino:  67 kg
Joukkue:  Team Jayco-AlUla
Laji:  maantiepyöräily
Rooli:  ajaja
Ajajatyyppi:  yleisajaja
Ura
Amatöörijoukkue(et)
2016:  Jayco-AIS World Tour Academy
Ammattilaisjoukkue(et)
2015 2016 2017–2019 2020 2021–2023 2024  2025–:  Navitas Satalyst Racing team Avanti IsoWhey Sports Team Dimension-Data NTT Pro Cycling AG2R Citroën Team Decathlon AG2R La Mondiale Team Team Jayco-AlUla
Suurimmat voitot
 Sekaviestin maailmanmestaruus 2024 Ranskan ympäriajo, etappi Italian ympäriajo, etappi Espanjan ympäriajo, etappi 
 Tiedot päivitetty: 3. tammikuuta 2025 
| Mitalit> Maa:   Australia.Miesten maantiepyöräily.MM-kilpailut  | Mitalit> Maa:   Australia.Miesten maantiepyöräily.MM-kilpailut  | Mitalit> Maa:   Australia.Miesten maantiepyöräily.MM-kilpailut  | Maa:   Australia> Miesten maantiepyöräily. |
| --- | --- | --- | --- |
|  Kultaa | Zürich 2024 | sekaviesti |  |
|  Hopeaa | Zürich 2024 | maantieajo |  |
Ben O'Connor (s. 25. marraskuuta 1995 Subiaco) on australialainen maantiepyöräilijä. Hän on sekaviestin maailmanmestari, maantieajon MM-mitalisti ja Espanjan ympäriajon kakkonen.
O'Connor aloitti ammattilaisuransa Navitas Satalyst Racing teamissa vuonna 2015. Hän edusti Avanti IsoWhey Sports -joukkuetta 2016, Team Dimension-Data / NTT Pro Cycling -tallia vuosina 2017–2020 ja AG2R Citroën Team / Decathlon AG2R La Mondiale Teamia vuosina 2021–2024. Kaudesta 2025 alkaen hän edustaa Team Jayco-AlUla -joukkuetta.
O'Connor voitti Madonna di Campiglioon päättyneen 17. etapin Italian ympäriajossa 2020. Seuraavan vuoden Ranskan ympäriajossa hän voitti yhdeksännen etapin, jonka maalipaikkana oli Tignes, ja sijoittui kokonaiskilpailussa neljänneksi. Hän oli neljäs myös Italian ympäriajossa 2024. Saman vuoden Espanjan ympäriajossa hän voitti Yunqueraan päättyneen kuudennen etapin ja johti sen jälkeen kokonaiskilpailua 13 etapin ajan. Hän sijoittui lopulta toiseksi hieman yli kaksi ja puoli minuuttia Primož Rogličille hävinneenä. Hän saavutti 2024 myös sekaviestin maailmanmestaruuden sekä maantieajon MM-hopeaa 34 sekuntia Tadej Pogačarille hävinneenä.
Saavutuksia

Lähteet: Pro Cycling Stats, CycleBase
Ebdo Mihemed

| Ebdo Mihemed |
| --- | --- |
 "Pensseli-setä" Helsinki-Vantaan lentoasemalla 1. helmikuuta 2010.
Henkilötiedot
Syntynyt: 1966 tai 1967 Aleppo, Syyria
Ammatti:  laulaja
Muusikko
Taiteilijanimi:  Tunnetaan Suomessa Pensseli-setänä
Laulukielet:  kurmandži
Aktiivisena:  1980-luvun loppupuoli –
Tyylilajit:  Vanhat syyrialaiset kansanlaulut
Soittimet:  tanbūr
Yhtyeet:  Ebdo Mihemed Group
Levy-yhtiöt:  Musiikkifarmi
  [ Muokkaa Wikidatassa ] [ ohje ]  
Ebdo Mihemed (kurdiksi عبدو محمد‎, myös muodossa Mihemmed; myös Abdo Mohamad, arab. عبدو محمد‎, ʿAbdū Muḥammad) on Syyriasta kotoisin oleva kurdilainen häälaulaja, joka nousi Suomessa Internet-ilmiöksi syksyllä 2009 yli kolme miljoonaa katsojaa keränneellä YouTube-videolla. Hänet kutsuttiin tämän johdosta Suomeen esiintymään loppuvuodesta 2009, jolloin hän myös levytti ensilevynsä. Hän teki toisen, koko Suomen kattavan kiertueen helmikuussa 2010. Vuonna 2016 hän esiintyi Lohjan Tanhuhovissa Suomen kurdien uuden vuoden eli Newrozin juhlassa. Vuosina 2011 ja 2012 hän oli suomalaisen median paikalliskontakti Syyrian sisällissodan raportoinnissa. YouTube-videon perusteella Mihemedistä käytetään Suomessa myös nimeä ”Pensselisetä”.
Elämä ja ura

Mihemed on Syyrian kurdi ja syntyisin Aleppon kaupungista. Mihemed asuu nykyään vaimonsa, poikansa ja tyttärensä kanssa Ruotsissa. Kaksi vanhempaa lasta jäi Syyriaan.
Mihemed on itseoppinut ammattimuusikko ja on soittanut lapsesta saakka tanbūr-luuttua. Hän osaa puhua kurdia (kurmandži), arabiaa ja turkkia. Kielitaidosta on hyötyä, koska häiden yleisönä Syyriassa voi olla arabeja, kurdeja, turkkilaisia tai turkmeeneja. Hän on esiintynyt enimmäkseen kotimaassaan Syyriassa, mutta on esiintynyt myös Turkissa, Dubaissa ja Saksassa. Hääkeikkoja hän tekee vuodessa 500–600 kappaletta.
Mihemed on suorittanut kahden ja puolen vuoden mittaisen asepalveluksen Syyriassa. Se on ollut ainoa tauko hänen 20-vuotiaana alkaneella ammattimuusikon urallaan.
Mihemed haluaa suomalaisissa haastatteluissa käytettävän arabiankielistä nimeään Abdo Mohamed. Helsingin Sanomien mukaan tämä valinta johtuu Syyrian diktatuurista. Kurdivähemmistö ei voi esimerkiksi opiskella omalla äidinkielellään, vaan arabia on ainoa tunnustettu kieli.
Elämä ja ura > Syyrian sisällissota

Syyriassa alkoi kansannousu vuoden 2011 alussa. Konfliktista huolimatta Mihemed jatkoi häälaulajan ammatissaan tehden laulukeikkaa pääasiassa Aleppon lähikylissä. Toukokuussa 2012 Mihemedilla oli enää hyvin vähän keikkoja, koska sisällissodasta johtuen häitä ei juuri järjestetä. Taisteluiden siirryttyä Aleppoon vuoden 2012 kesällä Mihemed pakeni sotaa vaimonsa ja kahden nuorimman lapsensa kanssa ensin Turkkiin yrittäen saada sieltä viisumia Suomeen. Kun tämä ei onnistunut, niin he matkustivat laittomasti Egeanmeren yli Kreikkaan ja sieltä edelleen vuoden 2013 keväällä Ruotsiin, jossa hänen vaimollaan on sukulaisia.
Suosio Suomessa > Niilin hanhet eli Pinsedî Zêde

Artisti tuli Suomessa tunnetuksi Niilin hanhet -nimisestä Youtube-videosta. Videon tekee joidenkin mielestä hauskaksi siihen lisätty suomenkielinen tekstitys, joka muistuttaa ääntämykseltään kurdinkielistä sanoitusta. Videossa soi kansanlaulu Pinsedî Zêde, josta Mihemedin kutsumanimi Pensselisetä juontaa juurensa. Niilin hanhet -nimi tulee laulun kertosäkeessä toistuvasta fraasista. Näin Ebdo Mihemedin laululla ei ole mitään tekemistä siveltimen kanssa. Niilinhanhen nykyinen suomenkielinen nimi on afrikanhanhi.
Videon on sanottu olevan yksi ilmentymä ”väärin kuultujen” lauluvideoiden internet-ilmiöstä. Video ilmestyi YouTubeen 23. elokuuta 2009 ja sen on tekstittänyt TheKassitus-nimimerkkiä käyttänyt helsinkiläisopiskelija. Hänellä ei ollut videota tekstittäessään tietoa alkuperäisten sanojen merkityksestä tai laulajan henkilöllisyydestä vaan hän oli etsinyt tekstitettäväkseen mahdollisimman paljon suomelta kuulostaneen videon. Lokakuussa 2009 video oli mukana Iltasanomien hauskimpien nettivideoiden äänestyksessä, jossa tämä valittiin kaikkein hauskimmaksi.
Mihemedistä tehtiin myös muita videoita ”suomennoksineen” YouTubeen, kuten Mursuvaara, Lakana, Mineraaleja, Mihemmedin Eskimolaulu sekä Talon Kastike. Nämä muut videot eivät kuitenkaan saaneet samanlaista suosiota aikaan. Helsingin Sanomien toimittaja Esa Mäkisen mukaan ”jostain syystä ne [muut samaan ideaan perustuvat videot] eivät vain ole lainkaan niin hauskoja. Pensseli-setä on hyvää huumoria. Hajusavu ei ole.”
KSF Entertainment Group julkaisi kappaleesta karaokeversion "suomennossanoilla" ammattikäyttöön tarkoitetulle levylle.
Pinsedî Zêden alkuperäiset sanat kertovat surullisen tarinan ”tytöstä, joka pyytää äidiltään lupaa lähteä rakastamansa pojan matkaan, mutta äiti kertoo, että tytär onkin jo vaihdettu lammaslaumaan”. Tyttö vetoaa äitiinsä, että myötäjäisrahoilla he voisivat ostaa vaikka Aleppon kaupungin, mutta päätöstä ei voi enää perua.
Helsingin Sanomien Kuukausiliitteen numerossa 10/2009 oli sanat käännetty suomeksi seuraavasti:
»Leila, julma Leila
Hyvä äiti, anna minun naida hänet

Hyvä äiti, anna minun naida hänet

Pyydä tuhat kultaa

ja viisi sataa ylimääräistä

Vaadi tuhat kultaa

ja viisi sataa ylimääräistä

Sillä viidellä sadalla voit ostaa Aleppon kaupungin

Sillä viidellä sadalla voit ostaa Aleppon kaupungin

Vapauta hiuksesi äiti

Avaa palmikkosi

Voi voi rakas, on liian myöhäistä

Olet jo mennyt, kultaseni
Sinut on vaihdettu lammaslaumaan»
Suosio Suomessa > Mediailmiö

Kun Pensselisedästä oli tullut suuri internet-ilmiö Suomessa, Helsingin Sanomien toimittaja Janne Toivonen paikallisti laulajan suomalaisten kurdien avustuksella Koillis-Syyriaan, jossa tämä on tunnettu häälaulaja. Ebdo Mihemedin löydyttyä keskeisenä yhteyshenkilönä on ollut 16 vuotta Suomessa asunut, nykyisin Laukaassa asuva yrittäjä Saydo Al Hanan, joka on Mihemedin lapsuudenystävä Efrinistä. Yllättävän uudelleentapaamisen myötä Al Hananista tuli Mihemedin manageri, tulkki, roudari ja kuljettaja.
Aluksi Mihemed ei ollut tietoinen omasta internet-suosiostaan, koska YouTube on Syyriassa kielletty. Hän oli ilahtunut kuullessaan menestyksestään, ja halusi Helsingin Sanomien kautta välittää viestin ihailijoilleen: ”Kutsukaa minut konsertoimaan!”.
Tuotantoyhtiö Filmiteollisuus Fine toi Mihemedin ensimmäiselle Suomen vierailulleen marraskuussa 2009. Hän esiintyi muun muassa televisiossa Ne Salmiset -ohjelmassa ja hänet nähtiin myös Kymmenen uutisten loppukevennyksessä 5. marraskuuta 2009. Ensimmäisen Suomen vierailun yhteydessä äänitettiin myös hänen laulamansa kurdinkielinen musiikkialbumi The Best of Pensselisetä, joka julkaistiin 7. joulukuuta 2009. Hän myös teki muutaman ravintolakeikan, muun muassa Tampereella, Helsingissä ja Jyväskylässä. Mihemed saapui toiselle, kahden kuukauden kiertueelle Suomeen helmikuussa 2010, jonka yhteydessä hän esiintyi ympäri maan Etelä-Suomesta aina Rovaniemelle saakka. Mihemed esiintyi uudestaan Suomessa 26. Toukokuuta 2023 Veikkolan Kyläbaarissa Kirkkonummella.
Sen jälkeen kun uutisoitiin Mihemedin olevan pakolaisena Ruotsissa, levy-yhtiö päätti tuoda jäljelle jääneet The Best of Pensselisetä -levyt uudestaan myyntiin ja lahjoittaa niistä saadut rahat Mihemedille.
Diskografia

The Best of Pensselisetä (2009)
Aiheesta muualla

Wikisitaateissa on kokoelma sitaatteja aiheesta .
Ebdo Mihemedin kotisivun arkistoitu versio elokuulta 2015 (kurdiksi)
TheKassituksen julkaisema Mihemmed - Niilin hanhet -youtubevideo.
| Auktoriteettitunnisteet  |
| --- | --- |
Taiteenala:  MusicBrainz 
Muut:  Europeana
Uinnin Suomen-mestaruuskilpailut 1920

Suomen Uimaliitto järjesti mestaruuskilpailut kolmessa osassa so. Tampereella ja Helsingissä. Ensimmäisen osan mestaruuskilpailut järjestettiin Tampereella Palomäen uimalaitoksella uimalaitoksessa 17.–18.7.1920, toisen osan mestaruuskilpailut Turussa Räytävän uimalaitos 23.-25.7.1920 ja kolmannen osan mestaruuskilpailuissa Helsingissä Ursinin uimalassa.
Miehet > 100 m vapaauinti

| Sija | Kilpailija | Aika |
| --- | --- | --- |
| 1 | Jussi Kahma | 1.10,0 |
| 2 | Gunnar Wasastjerna | 1.10,2 |
| 3 | L.Heinonen | 1.11,9 |
| 4 | A.Eklund | 1.11,9 |
| 5 | A.Lehtinen | 1.15,5 |